wannaphong/clean_thaiwikipedia huggingface dataset:
# เดชไอ้ด้วน ภาค 3
เดชไอ้ด้วน ภาค 3  (อังกฤษ: The New One- Armed Swordsman, Triple Irons) เป็นภาพยนตร์จีนที่ออกฉายในปี ค.ศ. 1971 กำกับโดย จาง เชอะ นำแสดงโดย เดวิด เจียง, ตี้ หลุง ภาพยนตร์เรื่องนี้เป็นภาคต่อของภาพยนตร์เรื่อง เดชไอ้ด้วน ทั้งภาค 1 และภาค 2

เนื้อเรื่องย่อ
เรื่องราวของจอมยุทธหนุ่ม "ลุยลี่" ที่ถูกหลอกโดยจอมยุทธหลงอี๊จือ และพ่ายแพ้ในการประลองจนต้องตัดแขนตัวเองทิ้ง และกลายเป็นเสี่ยวเอ้อในโรงเตี๊ยมซอมซ่อ แต่แล้วเมื่อจอมยุทธดาบคู่ "ฟง" เดินทางมาพบกับลุยลี่ สถานการณ์ก็กลับพลิกผัน... จากอดีตจอมยุทธที่ใช้ดาบสองมือได้อย่างคล่องแคล่ว ในวันนี้ลุยลี่คือเดชไอ้ด้วนที่มาทวงความยุติธรรมกลับคืนจากหลงอี๊จือ

นักแสดงนำ
 เดวิด เจียง รับบท ลุย ลี่ จอมยุทธแห่งราชวงศ์ฮั่น
 ตี้ หลุง รับบท เฟิง จันเจี๋ย/ จอมยุทธเฟิง
 หลี่ ชิง รับบท บา เจียว
 กุ๊ ฟง รับบท หลง อี้จือ
 หยวน หวูปิง
 หลิว เจียหยุง
# ตำบลบ้านโพน
บ้านโพน เป็นตำบลหนึ่งในอำเภอโพนนาแก้ว จังหวัดสกลนคร พื้นที่ส่วนใหญ่เป็นที่ราบลุ่มสลับกับที่ราบสูง เหมาะสำหรับทำการเกษตรและเลี้ยงสัตว์มีแหล่งน้ำที่สำคัญคือ ลำห้วยชิ ลำห้วยเชียงสือ บึงคัน (บึงสะพาน) ห้วยดินดาก ห้วยสีทน ห้วยแอด–ห้วยแฮด ห้วยแสนตอ ห้วยกุดพง ลำน้ำก่ำ ห้วยอั้ง ห้วยกบน้อย ห้วยวังหิน ห้วยเม็ก ลำห้วยไหล่ ห้วยนางเลิง หนองนางเลิง บึงกลาง และหนองกรองทอง

 ประวัติ 
ตำบลบ้านโพนเดิมอยู่ในเขตปกครองอำเภอเมืองสกลนคร ต่อมาทางราชการได้แยกออกมาขึ้นกับกิ่งอำเภอโพนนาแก้ซึ่งประกาศจัดตั้งในวันที่ 29 ธันวาคม พ.ศ. 2533 มีผลบังคับตั้งแต่วันที่ 1 เมษายน พ.ศ. 2534 และอำเภอโพนนาแก้วเมื่อวันที่ 5 ธันวาคม พ.ศ. 2539 ตามลำดับ 

เมื่อวันที่ 5 กรกฎาคม พ.ศ. 2516 ได้มีการจัดตั้งสภาตำบลบ้านโพนในพื้นที่"ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ...2515.PDF ราชกิจจานุเบกษา 90 (108):52. 24 สิงหาคม 2516 ต่อมาเมื่อวันที่ 16 ธันวาคม พ.ศ. 2539 สภาตำบลบ้านโพนได้รับการจัดตั้งเป็นองค์การบริหารส่วนตำบลบ้านโพน"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (52 ง):261. 25 ธันวาคม 2539 และต่อมาในวันที่ 6 กันยายน พ.ศ. 2556 องค์การบริหารส่วนตำบลบ้านโพนได้รับการจัดตั้งเป็นเทศบาลตำบลบ้านโพนเทศบาลตำบลบ้านโพน จังหวัดสกลนคร. "ประวัติความเป็นมา"  [ออนไลน์]. เข้าถึงได้จาก: http://www.banphon.go.th/history.html 2015. สืบค้น 7 ธันวาคม 2560.

 อาณาเขต 
 ทิศเหนือ ติดต่อกับตำบลกุสุมาลย์ (อำเภอกุสุมาลย์)
 ทิศตะวันออก ติดต่อกับตำบลมหาชัยและตำบลโคกสูง (อำเภอปลาปาก จังหวัดนครพนม)
 ทิศใต้ ติดต่อกับตำบลเชียงสือและตำบลโคกก่อง (อำเภอเมืองสกลนคร)
 ทิศตะวันตก ติดต่อกับตำบลนาตงวัฒนา

 การแบ่งเขตการปกครอง 
ตำบลบ้านโพนแบ่งเขตการปกครองออกเป็น 9 หมู่บ้าน ได้แก่
 หมู่ที่ 1 บ้านอ้อมแก้ว
 หมู่ที่ 2 บ้านโพนน้อย
 หมู่ที่ 3 บ้านปู่พึ้ม
 หมู่ที่ 4 บ้านโพนใหญ่
 หมู่ที่ 5 บ้านวังปลาเซือม
 หมู่ที่ 6 บ้านนาจาน
 หมู่ที่ 7 บ้านอ้อมแก้วน้อย
 หมู่ที่ 8 บ้านใหม่ไชยา
 หมู่ที่ 9 บ้านนาจานใหม่
# ตำบลนาแก้ว (อำเภอโพนนาแก้ว)
นาแก้ว เป็นตำบลหนึ่งในอำเภอโพนนาแก้ว จังหวัดสกลนคร ห่างจากที่ว่าการอำเภอประมาณ 6 กิโลเมตร และห่างจากจังหวัดประมาณ 40 กิโลเมตร มีหมู่บ้านในความรับผิดชอบจำนวน 14 หมู่บ้าน พื้นที่โดยทั่วไปเป็นที่ราบ ลักษณะเป็นลูกคลื่นลอนลาด มีระดับความสูงจากระดับน้ำทะเลประมาณ 160–170 เมตร สภาพดินเป็นหินลูกรัง ในฤดูแล้งมักประสบปัญหาการขาดแคลนน้ำเพื่อการเกษตรและปศุสัตว์ แหล่งน้ำธรรมชาติมีน้อยและตื้นเขิน มีลำห้วยต้นน้ำ 2 สาย คือ ลำห้วยหลัวและลำห้วยลองน้อย

 ประวัติ 
ตำบลนาแก้วเดิมอยู่ในเขตปกครองอำเภอเมืองสกลนคร ต่อมาทางราชการได้แยกออกมาขึ้นกับกิ่งอำเภอโพนนาแก้ซึ่งประกาศจัดตั้งในวันที่ 29 ธันวาคม พ.ศ. 2533 มีผลบังคับตั้งแต่วันที่ 1 เมษายน พ.ศ. 2534 และอำเภอโพนนาแก้วเมื่อวันที่ 5 ธันวาคม พ.ศ. 2539 ตามลำดับ

เมื่อวันที่ 5 กรกฎาคม พ.ศ. 2516 ได้มีการจัดตั้งสภาตำบลนาแก้วในพื้นที่"ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ...2515.PDF ราชกิจจานุเบกษา 90 (108):52. 24 สิงหาคม 2516  ต่อมาเมื่อวันที่ 19 มกราคม พ.ศ. 2539 สภาตำบลนาแก้วได้รับการจัดตั้งเป็นองค์การบริหารส่วนตำบลนาแก้ว"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (9 ง):170. 30 มกราคม 2539 และต่อมาเมื่อวันที่ 24 สิงหาคม พ.ศ. 2555 องค์การบริหารส่วนตำบลนาแก้วได้รับการจัดตั้งเป็นเทศบาลตำบลนาแก้ว ตามประกาศกระทรวงมหาดไทย เรื่องจัดตั้งองค์การบริหารส่วนตำบลนาแก้ว อำเภอโพนนาแก้ว จังหวัดสกลนคร เป็นเทศบาลตำบลนาแก้ว ประกาศราชกิจจานุเบกษา ณ วันที่ 6 กรกฎาคม 2555เทศบาลตำบลนาแก้ว จังหวัดสกลนคร. "ประวัติความเป็นมา"  [ออนไลน์]. เข้าถึงได้จาก: http://www.nakaew-sk.go.th/ 2015. สืบค้น 7 ธันวาคม 2560.

 อาณาเขต 
 ทิศเหนือ ติดต่อกับตำบลอุ่มจานและตำบลนาเพียง (อำเภอกุสุมาลย์)
 ทิศตะวันออก ติดต่อกับตำบลนาโพธิ์ (อำเภอกุสุมาลย์) และตำบลนาตงวัฒนา
 ทิศใต้ ติดต่อกับตำบลนาตงวัฒนาและตำบลบ้านแป้น
 ทิศตะวันตก ติดต่อกับตำบลท่าแร่และตำบลเชียงเครือ (อำเภอเมืองสกลนคร)

 การแบ่งเขตการปกครอง 
ตำบลนาแก้วแบ่งเขตการปกครองออกเป็น 14 หมู่บ้าน ได้แก่ 
 หมู่ที่ 1 บ้านนาแก้ว
 หมู่ที่ 2 บ้านนาเดื่อ
 หมู่ที่ 3 บ้านกลาง
 หมู่ที่ 4 บ้านหนองผือ
 หมู่ที่ 5 บ้านหนองกระบอก
 หมู่ที่ 6 บ้านโคกแก้ว
 หมู่ที่ 7 บ้านเทพนิมิตร
 หมู่ที่ 8 บ้านใหม่หนองผือ
 หมู่ที่ 9 บ้านนาแก้วน้อย
 หมู่ที่ 10 บ้านกลางใหม่
 หมู่ที่ 11 บ้านนาเดื่อน้อย
 หมู่ที่ 12 บ้านใหม่หนองกระบอก
 หมู่ที่ 13 บ้านนาแก้วเหนือ
 หมู่ที่ 14 บ้านนาแก้วสามัคคี
# ฟีลด์
ในคณิตศาสตร์ ฟีลด์  คือเซตที่สามารถนิยามการบวก ลบ คูณ และหารได้ และสามารถดำเนินการเหล่านั้นได้เหมือนกับจำนวนตรรกยะและจำนวนจริง ฟีลด์จึงมักถือว่าเป็นโครงสร้างเชิงพีชคณิตพื้นฐาน ซึ่งมักจะถูกใช้ในพีชคณิต, ทฤษฎีจำนวน และคณิตศาสตร์สาขาอื่น ๆ

ตัวอย่างฟีลด์ที่รู้จักกันดีที่สุดคือ ฟีลด์ของจำนวนตรรกยะ ฟีลด์ของจำนวนจริง ตลอดจนฟีลด์ของจำนวนเชิงซ้อน นอกจากนี้ยังมีฟีลด์อื่น ๆ อีกมากมาย เช่น ฟีลด์ของฟังก์ชันตรรกยะ ฟีลด์ฟังก์ชันเชิงพีชคณิต ฟีลด์จำนวนเชิงพีชคณิต และฟีลด์ของจำนวนพี-แอดิก ก็มักจะถูกใช้และศึกษาในคณิตศาสตร์ โดยเฉพาะอย่างยิ่งในทฤษฎีจำนวนและเรขาคณิตเชิงพีชคณิต วิทยาการเข้ารหัสใช้ฟีลด์จำกัดซึ่งก็คือฟีลด์ที่มีสมาชิกจำกัดเป็นสำคัญ

ฟิลด์หนึ่งอาจขยายไปเป็นอีกฟิลด์หนึ่งได้ด้วยแนวคิดเรื่องฟีลด์ภาคขยาย ทฤษฎีกาลัวเป็นเครื่องมือสำคัญในการศึกษาความสมมาตรของฟีลด์ภาคขยายซึ่งริเริ่มโดยเอวาริสต์ กาลัว

 นิยาม 
โดยสังเขปแล้ว ฟีลด์คือเซตที่มีฟังก์ชันสองตัวถูกกำหนดบนเซตนั้น ฟังก์ชันการบวกเขียนด้วยสัญลักษณ์ a + b ฟังก์ชันการคูณเขียนด้วยสัญลักษณ์ a ⋅ b ฟังก์ชันทั้งสองมีคุณสมบัติเหมือนกับที่อยู่ในจำนวนตรรกยะและจำนวนจริง รวมไปถึงการมีตัวผกผันการบวก −a สำหรับสมาชิก a ทั้งหมด และตัวผกผันการคูณ b−1 สำหรับสมาชิก b ที่ไม่ใช่ศูนย์ทั้งหมด นี่ทำให้เราเห็นสิ่งที่เรียกว่าตัวดำเนินการผกผัน ซึ่งก็คือการลบ a − b และการหาร a / b โดยการนิยามว่า
 a − b = a + (−b),
 a / b = a · b−1.

 ตัวอย่าง 

 จำนวนตรรกยะ 
จำนวนตรรกยะถูกใช้อย่างกว้างขวางก่อนที่จะมีการใช้คำว่าฟีลด์อย่างจริงจัง จำนวนตรรกยะคือจำนวนที่สามารถเขียนให้อยู่ในรูปของเศษส่วน a/b, โดยที่ a และ b เป็นจำนวนเต็ม และ b ≠ 0 ตัวผกผันการบวกของฟังก์ชันดังกล่าวคือ −a/b และตัวผกผันการคูณของเศษส่วนดังกล่าวคือ b/a  (ถ้า a ≠ 0)
# กองพลยานเกราะที่ 12 แห่งเอ็สเอ็ส "ยุวชนฮิตเลอร์"
กองพลยานเกราะที่ 12 แห่งเอ็สเอ็ส "ยุวชนฮิตเลอร์" Official designation in German language as to „Bundesarchiv-Militärarchiv“ in Freiburg im Breisgau, stores of the Wehrmacht and Waffen-SS. เป็นกองพลยานเกราะเยอรมันของหน่วยวัฟเฟิน-เอ็สเอ็สแห่งนาซีเยอรมันในช่วงสงครามโลกครั้งที่สอง ส่วนใหญ่ของทหารเกณฑ์วัยหนุ่มที่ถูกดึงมาจากสมาชิกของยุวชนฮิตเลอร์ ในขณะที่ได้มีเจ้าหน้าที่นายทหารอาวุโสระดับชั้นประทวน (non commissioned officer-NCOs) และเจ้าหน้าที่นายทหารจากกองพลวัฟเฟิน-เอ็สเอ็สอื่น ๆ

กองพลนี้ได้ก่ออาชญากรรมสงครามมากมายหลายครั้งในขณะที่ได้ออกเดินทางและในช่วงระหว่างการสู้รบช่วงแรกในนอร์ม็องดี รวมทั้งการสังหารหมู่ที่ Ascq และ Ardenne Abbey  ได้แสดงให้เห็นเป็นครั้งแรกในการออกปฏิบัติเมื่อวันที่ 7 มิถุนายน ค.ศ. 1944 เป็นส่วนหนึ่งของปฏิบัติการป้องกันของเยอรมันที่ก็อง

ในเดือนธันวาคม ค.ศ. 1944 กองพลได้เข้าต่อสู้กับกองทัพสหรัฐในการรุกป่าอาร์แดน ภายหลังจากปฏิบัติการล้มเหลว ซึ่งได้กลายเป็นที่รู้จักกันคือ ยุทธการตอกลิ่ม กองพลได้ถูกส่งไปยังฮังการีเพื่อเข้าร่วมในการสู้รบในรอบ ๆ บูดาเปสต์ จนในที่สุดแล้ว กองพลได้ถอยทัพกลับเข้าไปในประเทศออสเตรียและยอมจำนนต่อกองทัพสหรัฐที่ 7 เมื่อวันที่ 8 พฤษภาคม ค.ศ. 1945

ภายหลังสงครามได้ยุติลง เหล่าสมาชิกจำนวนมากของกองพล รวมทั้งควร์ท ไมเออร์ ได้ถูกตัดสินว่ามีความผิดในข้อหาก่ออาชญากรรมสงคราม
# กองพลทหารราบสรรพาวุธที่ 36 แห่งเอ็สเอ็ส
กองพลทหารราบสรรพาวุธที่ 36 แห่งเอ็สเอ็ส บัญญัติเป็นทางการในภาษาเยอรมันว่า „Bundesarchiv-Militärarchiv“ ในไฟรบวร์คอิมไบรส์เกา, หน่วยเสบียงของแวร์มัคท์และวัฟเฟิน-เอ็สเอ็ส, เป็นที่รู้จักกันคือ SS-Sturmbrigade Dirlewanger (1944) หรือจากตัวอย่างที่เรียกว่า กองพลน้อยเดียร์เลอวังเงอร์,เป็นหน่วยทหารของหน่วยวัฟเฟิน-เอ็สเอ็สในช่วงสงครามโลกครั้งที่สอง ซึ่งประกอบไปด้วยเหล่าอาชญากรที่คาดหวังว่าจะสู้รบจนตัวตายในแนวหน้า หน่วยนี้อยู่ภายใต้การนำของอ็อสคาร์ เดียร์เลอวังเงอร์ แต่เดิมที่ได้ก่อตั้งขึ้นมาสำหรับการต่อต้านพลพรรคเพื่อประจัญหน้ากับการต่อต้านของโปแลนด์ ในท้ายที่สุด หน่วยนี้ได้แสดงให้เห็นในการปฏิบัติหน้าที่ในสโลวาเกีย, ฮังการี และต่อกรกับกองทัพแดงแห่งสหภาพโซเวียตจนกระทั่งสงครามใกล้ยุติลง ในช่วงระหว่างปฏิบัติการได้เข้าไปมีส่วนร่วมในการข่มขืน, ปล้นสะดม และสังหารหมู่ต่อพลเรือน

หน่วยนี้ได้เข้าไปมีส่วนร่วมในบางครั้งของการทัพที่อื้อฉาวที่สุดในสงครามโลกครั้งที่สองของความหวาดกลัวในด้านตะวันออก ในช่วงเวลาที่หน่วยอยู่ในดินแดนรัสเซีย เดียร์เลอวังเงอร์ได้ทำการเผาผู้หญิงและเด็กทั้งเป็นและปล่อยให้สุนัขที่หิวโหยรุมขย้ำเหยื่อเพื่อเป็นอาหารของพวกมัน หน่วยเป็นที่รู้จักจากการเป็นขบวนการขนาดใหญ่ที่ก่อตั้งขึ้นโดยมีเป้าหมายเพียงอย่างเดียวคือการฉีดยาพิษชาวยิวด้วยสตริกนิน หน่วยเดียร์เลอวังเงอร์เข้าไปมีส่วนร่วมในการยึดครองเบลารุส ได้จารึกชื่อเสียงในหน่วยวัฟเฟิน-เอ็สเอ็สสำหรับการกระทำที่โหดเหี้ยม กองทัพต่าง ๆ และผู้บัญชาการเอ็สเอ็สได้พยายามที่จะถอดถอนเดียร์เลอวังเงอร์ออกจากหน่วยเอ็สเอ็สและยุบหน่วยนี้ทิ้ง แต่ว่าหน่วยมีผู้อุปถัมภ์ภายในเครื่องมือนาซีได้เข้ามาแทรกแซงในนามของเขา หน่วยได้เป็นที่จดจำมากที่สุดจากชื่อเสียงในการร่วมทำลายกรุงวอร์ซออย่างราบคาบ และการสังหารหมู่ประชากรจำนวน 100,000 คนของเมืองในช่วงการก่อการกำเริบวอร์ซอ และได้เข้าไปมีส่วนร่วมในการปราบปรามอย่างโหดเหี้ยมของการก่อการกำเริบชาติสโลวาเกียในปี ค.ศ. 1944 กองพลเดียร์เลอวังเงอร์แห่งหน่วยวัฟเฟิน-เอ็สเอ็สได้สร้างความหวาดกลัวให้กับองค์กรวัฟเฟิน-เอ็สเอ็ส รวมทั้ง SS-Führungshauptamt (กองบัญชาการทหารสูงสุดเอ็สเอ็ส) และมีชื่อเสียงด้านลบอย่างร้ายแแรงมากที่สุดในฐานะอาชญากรและชั่วร้ายมากที่สุดของหน่วยเอ็สเอ็สในเครื่องจักรสงครามของฮิตเลอร์

 เชิงอรรถและอ้างอิง
# อันเดรย์ วลาซอฟ
อันเดรย์ อันเดรเยวิช วลาซอฟ หรือ วลาสซอฟ (- 1 สิงหาคม ค.ศ. 1946) เป็นนายพลชาวรัสเซียแห่งกองทัพแดง ในช่วงระหว่างสงครามโลกครั้งที่สอง เขาได้ต่อสู้ในยุทธการที่มอสโกและต่อมาได้ถูกจับกุมตัวจากความพยายามที่จะเปิดวงล้อมเลนินกราด ภายหลังการจับกุม เขาได้แปรพักตร์ให้กับนาซีเยอรมนีและเป็นผู้นำของกองทัพที่เรียกว่า กองทัพปลดปล่อยรัสเซีย (Russkaya osvoboditel'naya armiya (ROA) ในช่วงปลายสงคราม เขาได้เปลี่ยนฝ่ายอีกและได้ออกคำสั่งในการช่วยเหลือในการก่อการกำเริบปรากเพื่อต่อกรกับเยอรมัน เขาและกองทัพปลดปล่อยรัสเซียได้พยายามที่จะหลบหนีไปยังแนวรบด้านตะวันตก แต่กลับถูกจับกุมโดยกองกำลังโซเวียต วลาซอฟได้ถูกนำตัวขึ้นศาลในข้อหาทรยศและถูกประหารด้วยการแขวนคอ
# พระนางสุเจตะละ
พระนางสุเจตะละ (,) หรือในพงศาวดารมอญเรียก พระนางชินสอลา เจ้าหญิงพระชายา ใน พระเจ้าฟ้ารั่ว ปฐมกษัตริย์แห่ง อาณาจักรหงสาวดี พระองค์เป็นพระราชธิดาพระองค์เดียวใน พระเจ้าตราพระยา
# พระยาอายลอง
พระยาอายลอง (บะญ่าแอลอง) เป็นพระราชโอรสพระองค์เดียวของพระยาอายลาว พระเจ้าเมาะตะมะรัชกาลที่ 7 พระองค์ติดตามพระบิดาไปอยู่เมืองเมาะตะมะราชาธิราช, หน้า 51ในฐานะรัชทายาทเมืองเมาะตะมะ ระหว่าง ค.ศ. 1330 ถึง 1340s

พระยาอายลองมีพระญาติที่เป็นคู่ชิงตำแหน่งรัชทายาทคือเจ้ามุนะ พระราชโอรสพระองค์เดียวของพระเจ้ารามมะไตย กษัตริย์รัชกาลที่ 7 ที่ประสูติแต่นางจันทะมังคะละ ซึ่งต่อมาได้เป็นทายาทผู้มีสิทธิโดยตรง เพราะพระยาอายลองสิ้นพระชนม์ด้วยพระโรคฝีดาษPan Hla 2005: 44 แต่ "ราชาธิราช" ระบุว่าเป็นอหิวาตกโรคราชาธิราช, หน้า 52
# พระยาอายลาว
พระยาอายลาว (บะญ่าแอลอ; 1308 – 1348/49) เป็นพระราชโอรสพระองค์เดียวของพระเจ้ารามประเดิด (ခွန်လော คูนลอ) กษัตริย์รัชกาลที่ 2 เดิมทรงครองเมืองซิต้อง ต่อมานางจันทะมังคะละ (စန္ဒာမင်းလှ) พระขนิษฐาต่างพระมารดา ได้สนับสนุนพระองค์ให้ขึ้นสืบราชบัลลังก์ประชุมพงศาวดารเล่ม 2, หน้า 25เป็นพระเจ้าเมาะตะมะรัชกาลที่ 7 แล้วทรงสถาปนานางจันทะมังคะละเป็นพระอัครมเหสีราชาธิราช, หน้า 51 ครองสิริราชสมบัติระหว่าง ค.ศ. 1330 ถึง 1348/49  พระองค์ได้รับชัยชนะเหนืออาณาจักรสุโขทัย ระหว่างการรุกรานของสุโขทัยเมื่อ ค.ศ. 1330/31 เป็นจุดสิ้นสุดความสัมพันธ์ระหว่างกรุงเมาะตะมะและกรุงสุโขทัย

ตลอดรัชสมัยของพระยาอายลาวพระองค์มิได้สถาปนาผู้ใดเป็นรัชทายาท ทำให้พระยาอายลอง (ဗညားအဲလောင်) พระราชโอรสองค์เดียวของพระยาอายลาวและ เจ้ามุนะ พระราชโอรสองค์เดียวของพระเจ้ารามมะไตย (စောဇိတ် ซอเซย์) กษัตริย์รัชกาลที่ 4 ที่ประสูติแต่นางจันทะมังคะละต่างพยายามแย่งชิงตำแหน่งรัชทายาท กระทั่งพระยาอายลองสิ้นพระชนม์และพระยาอายลาวสวรรคตจากนั้นได้ไม่นานเจ้ามุนะจึงขึ้นสืบราชบัลลังก์ต่อมาเป็นพระยาอู่
# แม่นางเทพสุดาสร้อยดาว
แม่นางสร้อยดาว (เมนี่น-ตแวดา; หรือ , มีนี่น-ตแวดา) ในวรรณคดีเรื่อง "ราชาธิราช" เรียกว่า นางเทพสุดาสร้อยดาวราชาธิราช, หน้า 21 ส่วนคำให้การชาวกรุงเก่าเรียก นางสุวรรณเทวีคำให้การชาวกรุงเก่า, พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น. นนทบุรี : ศรีปัญญา, 2553, หน้า 475 เป็นพระราชธิดาของพ่อขุนรามคำแหงมหาราชแห่งกรุงสุโขทัย ต่อมาได้เป็นสมเด็จพระอัครมเหสีในพระเจ้าฟ้ารั่ว ปฐมกษัตริย์แห่งเมืองเมาะตมะ 

ในระหว่างที่พระเจ้าฟ้ารั่ว (พระนามเดิม มะกะโท) รับราชการเป็นขุนวังที่สุโขทัย พระองค์ได้พาแม่นางเทพสุดาสร้อยดาวหนีออกจากสุโขทัยราชาธิราช, หน้า 22ไปยังเมาะตะมะ เมื่อมะกะโทสามารถสังหารอลิมามาง เจ้าเมืองเมาะตะ พร้อมกับสถาปนาตนเป็นพระเจ้าฟ้ารั่ว ได้ตั้งนางเทพสุดาสร้อยดาวขึ้นเป็นพระอัครมเหสี และได้ประกาศอิรภาพจากอาณาจักรพุกามของชาวพม่า โดยได้รับการสนับสนุนจากพ่อขุนรามคำแหงPan Hla 2005: 24–25 การปฏิวัติประสบความสำเร็จ พระเจ้าฟ้ารั่วสามารถรวบรวมดินแดนของผู้ที่พูดภาษามอญและตั้งเป็นอาณาจักรหงสาวดี เมื่อประมาณ พ.ศ. 1830Pan Hla 2005: 33–34

พระเจ้าฟ้ารั่วและแม่นางสร้อยดาวมีพระราชธิดาเพียงพระองค์เดียวคือแม่นางสินทยา ซึ่งต่อมาได้อภิเษกสมรสกับพระเจ้าตราพระยาแห่งหงสาวดีราชาธิราช, หน้า 38

 ในวัฒนธรรมร่วมสมัย 
แม่นางเทพสุดาสร้อยดาวในละครโทรทัศน์ไทยเรื่อง อานุภาพพ่อขุนรามคำแหง พ.ศ. 2551 ในชื่อ พระธิดากาบแก้ว รับบทโดย อุษามณี ไวทยานนท์

 พงศาวลี 

</center>
# แม่นางสินทยา
พระนางสินทยา (,) หรือในพงศาวดารมอญเรียก พระนางเมนินเธียนดยา พระมเหสีใน พระเจ้าตราพระยา แห่งหงสาวดี พระองค์เป็นพระราชธิดาพระองค์เดียวใน พระเจ้าฟ้ารั่ว ปฐมกษัตริย์แห่ง อาณาจักรหงสาวดี ที่ประสูติแต่ แม่นางเทพสุดาสร้อยดาว ทำให้พระองค์มีศักดิ์เป็นพระราชนัดดาใน พ่อขุนรามคำแหงมหาราช กษัตริย์พระองค์ที่ 3 แห่ง อาณาจักรสุโขทัย

 พงศาวลี 

</center>
# ร็อคแมน 11 ฟันเฟืองแห่งโชคชะตา!!
ร็อคแมน 11: ฟันเฟืองแห่งโชคชะตา!!  หรือชื่อในเวอร์ชันภาษาอังกฤษ เมกะแมน 11  เป็นวิดีโอเกมแอ็กชัน-แพลตฟอร์มที่เตรียมเปิดตัว ซึ่งได้รับการพัฒนาโดยบริษัทแคปคอม และเป็นภาคที่ 11 ของร็อคแมนซีรีส์หลัก เกมนี้มีกำหนดเปิดตัวในปลายปี ค.ศ. 2018 สำหรับไมโครซอฟท์ วินโดวส์, นินเท็นโดสวิตช์, เพลย์สเตชัน 4 และเอกซ์บอกซ์วัน

 การพัฒนา 
เกมดังกล่าวได้รับการประกาศในเดือนธันวาคมปี ค.ศ. 2017 ในฐานะเป็นส่วนหนึ่งของงานฉลองครบรอบ 30 ปีของซีรีส์ พร้อมกับการประกาศเปิดตัวเกมร็อคแมนภาคก่อน ๆ ร็อคแมน 11 จะมีลักษณะตัวละครและฉากแบบโพลีกอน 3 มิติ ซึ่งต่างจากแบบภาพพิกเซลในภาคต่าง ๆ ก่อนหน้า เกมนี้ได้รับการกำกับโดยโคจิ โอะดะ และอำนวยการผลิตโดยคะซุฮิโระ สึชิยะ

 เนื้อเรื่อง 

 ระบบเกม 
ดับเบิ้ลเกียร์ซิสเต็ม (ダブルギアシステム)
สปีดเกียร์ (スピードギア)
พาวเวอร์เกียร์ (パワーギア)
ดับเบิ้ลเกียร์ (ダブルギア)

 ตัวละคร 
 ตัวละครหลัก 
DRN.001 ร็อคแมน (ロックマン)
โทมัส ไลท์ (トーマス・ライト)
DRN.002 โรล (ロール)
ไรท็อต (ライトット)
อัลเบิร์ต W ไวลี่ (アルバート・W・ワイリー)

 บอสหลัก 
DWN.081 บล็อกแมน (ブロックマン)
DWN.082 ฟิวซ์แมน (ヒューズマン)
DWN.083 บลาสท์แมน (ブラストマン)
DWN.084 แอซิดแมน (アシッドマン)
DWN.085 ธันดราแมน (ツンドラマン)
DWN.086 ทอร์ชแมน (トーチマン)
DWN.087 อิมแพคแมน (ไพล์แมน) (パイルマン)
DWN.088 เบาซ์แมน (รับเบอร์แมน) (ラバーマン)

 อาวุธพิเศษ
# เทศบาลตำบลกุดบาก
เทศบาลตำบลกุดบาก เป็นเทศบาลตำบลแห่งหนึ่งในอำเภอกุดบาก จังหวัดสกลนคร

 อาณาเขต 
 ทิศเหนือ ติดกับเทศบาลตำบลกุดแฮด
 ทิศตะวันออก ติดกับเทศบาลตำบลนาม่อง
 ทิศใต้ ติดกับเทศบาลตำบลกุดแฮด
 ทิศตะวันตก ติดกับเทศบาลตำบลกุดแฮด

 ประวัติ 
เทศบาลตำบลกุดบาก แรกเริ่มเดิมจัดตังเป็น "สุขาภิบาลกุดบาก" เมื่อวันที่ 23 กรกฎาคม พ.ศ. 2520 ด้วยกระทรวงมหาดไทยพิจารณาเห็นว่า ท้องถิ่นหมู่ 1 บ้านกุดบาก ตำบลกุดบาก อำเภอกุดบาก จังหวัดสกลนคร ซึ่งเป็นบริเวณที่ตั้งที่ว่าการอำเภอกุดบาก มีสภาพอันสมควรยกฐานะเป็นสุขาภิบาลได้ ควรจัดตั้งเป็นสุขาภิบาลกุดบาก เพื่อประโยชน์ในการทะนุบำรุงท้องถิ่นให้เจริญก้าวหน้ายิ่งขึ้นไป"ประกาศกระทรวงมหาดไทย เรื่อง จัดตั้งสุขาภิบาลกุดบาก.PDFราชกิจจานุเบกษา 94 (134):5191. 27 ธันวาคม 2520 จนกระทั้งเมื่อวันที่ 25 สิงหาคม พ.ศ. 2542 กระทรวงมหาดไทยได้ประกาศเปลี่ยนแปลงฐานสุขาภิบาลกุดบาก เป็น เทศบาลตำบลกุดบาก มาจนถึงปัจจุบัน

 การปกครอง 
เทศบาลตำบลกุดบาก ครอบคลุมตำบลกุดบากบางส่วน พื้นที่ในความรับผิดชอบ 3 หมู่บ้าน
 หมู่ 1 บ้านกุดบาก
 หมู่ 2 บ้านกุดบาก
 หมู่ 3 บ้านหนองสองหาง
# เจ้าชายเฟรเดอริกแห่งเนเธอร์แลนด์
เจ้าชายเฟรเดอริกแห่งเนเธอร์แลนด์ (; 28 กุมภาพันธ์ ค.ศ. 1797 - 8 กันยายน ค.ศ. 1881) เป็นพระราขโอรสพระองค์ที่สองในพระเจ้าวิลเลิมที่ 1 แห่งเนเธอร์แลนด์กับวิลเฮลมีเนอแห่งปรัสเซีย สมเด็จพระราชินีแห่งเนเธอร์แลนด์

 พระประวัติ 
เจ้าชายเฟรเดอริกเป็นพระราชโอรสใน พระเจ้าวิลเลิมที่ 1 แห่งเนเธอร์แลนด์ กับ วิลเฮลมีเนอแห่งปรัสเซีย สมเด็จพระราชินีแห่งเนเธอร์แลนด์ พระองค์ทรงเติบโตในปรัสเซีย อันเป็นบ้านเกิดของพระราชมาดา โดยครั้งทรงพระเยาว์พระองค์ทรงเรียนศิลปะการต่อสู้จาก คาร์ล ฟอลนต์ พระองค์เสด็จกลับนิวัติประเทศเนเธอร์แลนด์ ปี ค.ศ. 1813 พระองค์ทรงรับสั่งภาษาดัตช์ไม่ได้เลย พระองค์จึงถูกส่งไปที่ มหาวิทยาลัยเลนเดน เพื่อทรงศึกษาภาษาดัตช์ โดยทรงมีอาจารย์สอนคือ คาร์ล ลุควิก ฟอน แวน ฟู ในกรุงเฮก

 เสกสมรส 
พระองค์ทรงเษกสมรสกับ เจ้าหญิงลูอีสแห่งปรัสเซีย (1808–1870) ณ กรุงเบอร์ลิน โดยทรงมีพระบุตร ดังนี้
ลูอีสแห่งเนเธอร์แลนด์ สมเด็จพระราชินีแห่งสวีเดนและนอร์เวย์
เจ้าชายเฟรเดอริก
เจ้าชายวิลเลิม
เจ้าหญิงมารีแห่งเนเธอร์แลนด์
# ออกโทเนียน
ในคณิตศาสตร์ ออกโทเนียน (อังกฤษ:octonion) คือพีชคณิตบนฟีลด์การหารมาตรฐานที่อยู่เหนือจำนวนจริง มักจะใช้ตัวพิมพ์ใหญ่ O ตัวพิมพ์ใหญ่หนา O นอกจากออกโทเนียนแล้วยังมีพีชคณิตบนฟีลด์การหารมาตรฐานอีกสามตัวเหนือจำนวนจริง จำนวนจริง จำนวนเชิงซ้อน และควอเทอร์เนียน ออกโทเนียนมีแปดมิติ เป็นสองเท่าของจำนวนมิติในควอเทอร์เนียน ออกโทเนียนไม่มีคุณสมบัติการสลับที่และคุณสมบัติการเปลี่ยนหมู่การคูณ แต่มีคุณสมบัติที่อ่อนแอกว่าคุณสมบัติการเปลี่ยนหมู่ นั่นคือคุณสมบัติการมีทางเลือก

ออกโทเนียนไม่เป็นที่รู้จักกันมากเหมือนกับควอเทอร์เนียนหรือจำนวนเชิงซ้อน ซึ่งถูกศึกษาและใช้งานกันมากกว่า อย่างไรก็ตาม ออกโทเนียนยังมีคุณสมบัติที่น่าสนใจ และเกี่ยวข้องกับโครงสร้างผิดปกติในคณิตศาสตร์ นอกจากนี้ออกโทเนียนยังมีการประยุกต์ใช้ในทฤษฎีสตริง ทฤษฎีสัมพันธภาพพิเศษ และตรรกะควอนตัม

ออกโทเนียนถูกค้นพบในปี ค.ศ. 1843 โดยจอห์น ที. เกรฟส์ โดยได้รับแรงบันดาลใจมาจากการค้นพบควอเทอร์เนียนของเพื่อนของเขา เซอร์วิลเลียม โรวัน แฮมิลตัน แต่การตีพิมพ์ผลสรุปของเขานั้นช้ากว่าบทความเกี่ยวกับออกโทเนียนของอาร์เธอร์ เคย์ลีย์ ไปเล็กน้อยเท่านั้น โดยเคย์ลีย์ค้นพบออกโทเนียนเป็นอิสระจากเกรฟส์. Appendix reprinted in The Collected Mathematical Papers, Johnson Reprint Co., New York, 1963, p. 127 และบางครั้งก็เรียกออกโทเนียนว่า จำนวนเคย์ลีย์ หรือ พีชคณิตเคย์ลีย์ นอกจากนี้ แฮมิลตันยังได้เขียนประวัติศาสตร์ช่วงต้นของการค้นพบของเกรฟส์อีกด้วยHamilton (1848), "Note, by Sir W. R. Hamilton, respecting the researches of John T. Graves, Esq.", Transactions of the Royal Irish Academy, 21: 338–341

 นิยาม 
ออกโทเนียนอาจมองให้เป็นหน่วยจำนวนจริงแปดหน่วย ออกโทเนียนทุกตัวคือผลรวมเชิงเส้นของหน่วยออกโทเนียน นั่นคือ {e0,e1,e2,e3,e4,e5,e6,e7}, โดยที่ e0 คือสเกลาร์หรือส่วนจริง อาจใช้จำนวนจริง 1 แทนได้ นั่นคือ ทุกออกโทเนียน x สามารถเขียนได้อยู่ในรูป

x=x0e0+x1e1+x2e2+x3e3+x4e4+x5e5+x6e6+x7e7

การบวกลบออกโทเนียนสามารถทำได้โดยการบวกลบพจน์ที่สอดคล้องกันเหมือนควอเทอร์เนียน ในขณะที่การคูณยากกว่านั้น ผลคูณระหว่างออกโทเนียนสองจำนวนสามารถหาได้โดยการรวมผลคูณของทุก ๆ พจน์ ผลคูณของพจน์แต่ละคู่สามารถหาได้จากสูตรคูณของหน่วยออกโทเนียน เช่นตารางนี้เป็นต้น (ตารางนี้เขียนโดยอาร์เธอร์ เคย์ลีย์ ค.ศ. 1845 และจอห์น ที. เกรฟส์ ค.ศ. 1843)G Gentili, C Stoppato, DC Struppa and F Vlacci (2009), "Recent developments for regular functions of a hypercomplex variable", in Irene Sabadini; M Shapiro; F Sommen, Hypercomplex analysis (Conference on quaternionic and Clifford analysis; proceedings ed.), Birkhäuser, p. 168, ISBN 978-3-7643-9892-7

ตารางนี้สามารถสรุปอย่างคร่าวๆ ได้ดังนี้

 สังยุค 
สังยุคของออกโทเนียน x=x0e0+x1e1+x2e2+x3e3+x4e4+x5e5+x6e6+x7e7

คือ x*=x0e0-x1e1-x2e2-x3e3-x4e4-x5e5-x6e6-x7e7

ให้สังเกตว่าผลคูณของออกโทเนียนใดๆ กับสังยุคของจำนวนนั้น จะได้จำนวนจริงที่มากกว่าหรือเท่ากับศูนย์เสมอ

x*x=x02+x12+x22+x32+x42+x52+x62+x72
# โอมูอามูอา
โอมูอามูอา (ชื่ออย่างเป็นทางการ 1I/2017 U1) เป็นวัตถุระหว่างดาวฤกษ์วัตถุแรกที่ทราบที่ผ่านเข้าระบบสุริยะ รอเบิร์ต เวริก (Robert Weryk) ค้นพบบนแนววิถีไฮเปอร์บอลิกที่เยื้องศูนย์กลางมากเมื่อวันที่ 19 ตุลาคม 2560 หลังผ่านจุดใกล้ดวงอาทิตย์ที่สุด 40 วัน มีการสังเกตครั้งแรกโดยกล้องโทรทรรศน์ แพนสตาส์ (Pan-STARRS) เมื่อวัตถุมีระยะห่างจากโลกประมาณ 85 เท่าของระยะทางโลก–ดวงจันทร์ โดยมุ่งออกจากดวงอาทิตย์ เดิมคาดว่าเป็นดาวหาง แต่หนึ่งสัปดาห์ถัดมามีการจำแนกใหม่เป็นดาวเคราะห์น้อย ซึ่งขณะนั้นเป็นวัตถุระหว่างดาวฤกษ์กลุ่มใหม่วัตถุแรก เนื่องจากแนววิถีไฮเปอร์บอลิกมากของมัน สุดท้ายมันจะออกจากระบบสุริยะและกลับสู่อวกาศระหว่างดาวฤกษ์อีกครั้ง เวลาที่วัตถุนี้เดินทางท่ามกลางดาวฤกษ์ในจานดาราจักรนั้นไม่ทราบ

โอมูอามูอาเป็นวัตถุขนาดเล็ก ขนาดประมาณ 800 × 100 ฟุต มีสีดำออกแดง คล้ายวัตถุในระบบสุริยะชั้นนอก วันที่ 27 มิถุนายน พ.ศ. 2561 นักดาราศาสตร์รายงานว่า โอมูอามูอา เป็นดาวหางไม่ใช่ดาวเคราะห์น้อยตามที่เคยจำแนกเอาไว้
# เส้นทางแชมเปียนส์ภายในประเทศยูฟ่ายูธลีก ฤดูกาล 2017–18
เส้นทางแชมเปียนส์ภายในประเทศของยูฟ่ายูธลีก ฤดูกาล 2017–18 จะลงเล่นตั้งแต่วันที่  27 กันยายน ถึง 22 พฤศจิกายน พ.ศ. 2560 (ค.ศ. 2017). ทั้งหมด 32 ทีมที่เข้าร่วมในเส้นทาแชมเปียนส์ภายในประเทศที่จะตัดสินหา 8 จาก 24 ที่ใน รอบแพ้คัดออก ของ ยูฟ่ายูธลีก ฤดูกาล 2017–18.

จนกระทั่งถึงวันที่ 28 ตุลาคม พ.ศ. 2560 (ค.ศ. 2017) (รอบแรก) เป็น CEST (UTC+2), หลังจากนั้น (รอบสอง) เวลาจะเป็น CET (UTC+1).

การจับสลาก

ความหมายของสัญลักษณ์สีรอบสอง ชนะเลิศ จะได้ผ่านเข้าสู่ รอบเพลย์ออฟ

+กลุ่ม 1ทีม อินแตร์นาซีโอนาเล ดีนาโม เคียฟ ดีนาโม บูคูเรสตี โลโคโมตีวา ซาเกร็บ ลูโดโกเรตส์ รัซกราด ซิมบรู ชิซิเนา เซลเยซนิชาร์ วล์ลัซเนีย ชโคแดร์+กลุ่ม 2ทีม อายักซ์ แลเกีย วอร์ซอ ฮัมมาร์บี โมลเด เอสเบิร์ก ไบรดาบลิค คาปา ยูซีดี+กลุ่ม 3ทีม บอร์โด สปาร์ตา ปราก เรด บูลล์ ซัลซ์บวร์ก นิตรา ฮอนเวด ชคืนดิยา เอฟ91 ดูเดอแลงก์ ซุตเยสกา นิคชิช+กลุ่ม 4ทีม คราสโนดาร์ บูร์ซาสปอร์ ชัคห์ตีออร์ ซอลีกอร์สค์ มัคคาบี ไฮฟา โบรดารัค ไครัต ซาบูร์ตาโล ตบีลีซี ไลปายา

รอบแรก

นัดแรกจะลงเล่นในวันที่ 26 และ 27 กันยายน, และนัดที่สองจะลงเล่นในวันที่ 17 และ 18 ตุลาคม พ.ศ. 2560 (ค.ศ. 2017).

|}

หมายเหตุ

รวมผลสองนัด อินแตร์นาซีโอนาเล ชนะ 5–2.

รวมผลสองนัด ซิมบรู ชิซิเนา ชนะ 7–3.

รวมผลสองนัด เซลเยซนิชาร์ ชนะ 4–3.

รวมผลสองนัด โลโคโมตีวา ซาเกร็บ ชนะ 4–2.

รวมผลสองนัด เอสเบิร์ก ชนะ 4–2.

รวมผลสองนัด แลเกีย วอร์ซฮ ชนะ 3–1.

รวมผลสองนัด เสมอ 3–3. โมลเด ชนะการยิงลูกโทษ 5–4.

รวมผลสองนัด อายักซ์ ชนะ 6–0.

รวมผลสองนัด เรด บูลล์ ซัลซ์บวร์ก ชนะ 5–0.

รวมผลสองนัด นิตรา ชนะ 2–1.

รวมผลสองนัด สปาร์ตา ปราก ชนะ 7–1.

รวมผลสองนัด ฮอนเวด ชนะ 3–2.

รวมผลสองนัด โบรดารัก ชนะ 2–1.

รวมผลสองนัด คราสโนดาร์ ชนะ 11–2.

รวมผลสองนัด ชัคห์ตีออร์ ซอลีกอร์สค์ ชนะ 4–2.

รวมผลสองนัด ซาบูร์ตาโล ทบิลีซี ชนะ 2–1.

รอบสอง

นัดแรกจะลงเล่นในวันที่ 29, 31 ตุลาคม และ 1 พฤศจิกายน, และนัดที่สองจะลงเล่นในวันที่ 21 และ 22 พฤศจิกายน พ.ศ. 2560 (ค.ศ. 2017).

|}